Premietací stroj

Premietací stroj (iné názvy: filmový premietací prístroj, filmový projektor, kinoprojektor, projektor v užšom zmysle, premietací prístroj v užšom zmysle, hovorovo: premietačka v užšom zmysle, hovorovo: filmová premietačka) je druh premietacieho prístroja, presnejšie  opticko-mechanický stroj slúžiaci na reprodukciu obrazu a zvuku z obrazového a zvukového záznamu na pozitívnej filmovej kópii (spravidla šírky 8, 16, 35 alebo 70 mm). Miestnosť kina určená na premietanie sa volá premietareň. V súčasnosti sú premietacie stroje nahradzované digitálnou technikou.

Časti premietacieho stroja 
elektromotor poháňajúci mechanizmus plynulého a krokového posuvu filmu
lampová skriňa svetelného zdroja vybavená premietacou žiarovkou, oblúkovou lampou, resp. xenónovou výbojkou
budič zvuku s fotočlánkom a presvetľovacou žiarovkou pre optický záznam zvuku; budič zvuku môže byť doplnený magnetickými hlavičkami na snímanie magnetického záznamu zvuku
prelínacie zariadenie
žiarovka kontroly oleja
osvetlenie lampovej skrine
zapaľovacie zariadenie
snímač povelových značiek na filmovej kópii
zdroj presvetľovacích žiaroviek
jednotka pre snímač povelových značiek
hysterézny motor na odvíjanie, navíjanie a prevíjanie filmu

Zdroj 
premietací stroj in: Csáderová, Ľ. (ed.): Náučný slovník elektrotechnický 8, 1990

Kiná
Optické prístroje